b"\n_START_ARTICLE_\nPantalla electroluminescent\n_START_PARAGRAPH_\nUna Pantalla Electroluminescent\xc2\xa0 (ELDs) \xc3\xa9s un tipus de pantalla plana creada intercalant (com un sandwich) una capa de material electroluminescent com l'arsenur de gal\xc2\xb7li (GaAs) entre dues capes conductores. Quan circula el corrent, la capa de material emet radiaci\xc3\xb3 en forma de llum visible. L'electroluminesc\xc3\xa8ncia (EL) \xc3\xa9s un fenomen \xc3\xb2ptic i el\xc3\xa8ctric on un material emet llum com a resposta a un corrent el\xc3\xa8ctric que passa a trav\xc3\xa9s d'ell, o a un camp el\xc3\xa8ctric extern de for\xc3\xa7a suficient.\n_START_SECTION_\nFuncionament\n_START_PARAGRAPH_\nLa pantalla ELD  Funciona excitant \xc3\xa0toms en passar un corrent el\xc3\xa8ctric a trav\xc3\xa9s seu, fent que s'emetin fotons. Modificant el material que s'est\xc3\xa0 excitant, es pot canviar el color de la llum emesa . La Pantalla es construeix utilitzant com d'el\xc3\xa8ctrodes, tires planes i opaques paral\xc2\xb7leles entre si, recobertes d'una capa de material electroluminescent, seguit per una altra capa de tires d'el\xc3\xa8ctrodes, perpendiculars a les de la capa de sota. Aquesta capa superior d'el\xc3\xa8ctrodes ha de ser transparent per tal de deixar passar la llum que formar\xc3\xa0 la imatge que ha de veure l'espectador. A cada intersecci\xc3\xb3, el material s'il\xc2\xb7lumina quan hi ha camp el\xc3\xa8ctric, generant un p\xc3\xadxel."